Държавен вестник, бр. 31, 2011 г., стр. 3

БРОЙ  31	
Д Ъ Р Ж А В Е Н  В Е С Т Н И К 	
СТР.  3  
§ 4. В чл. 21, т. 2 думите „– за доходи от 
стопанска дейност като едноличен търговец“ 
се заличават.
§ 5. В чл. 28, ал. 2, т. 3 думите „§ 9 от 
преходните и заключителните разпоредби на“ 
се заменят с „чл. 9а от“.
§ 6. В чл. 29 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) В облагаемия доход по ал. 1 не се 
включват доходи, които са участвали при 
формиране на облагаем доход по реда на 
чл. 26 за предходни данъчни години.“
§ 7. Създава се чл. 29а:
„Облагане на доходи от стопанска дейност на 
физически лица, регистрирани като тютюно­
производители и земеделски производители
Чл. 29а. (1) Облагаемият доход от стопанска 
дейност на регистрирани по Закона за данък 
върху добавената стойност физически лица, 
които са регистрирани като тютюнопроизводи­
тели и земеделски производители, се определя 
по реда на чл. 26 и се облага с данък върху 
годишната данъчна основа по чл. 28. 
(2) Когато в рамките на текущата данъч­
на година физическото лице се регистрира 
или дерегистрира по Закона за данък върху 
добавената стойност, доходът от стопанската 
дейност се облага по реда на ал. 1 за цялата 
данъчна година. Авансово удържаният и/или 
внесен данък за доходи, придобити до датата 
на регистрацията, се приспада при определяне 
на тримесечни авансови вноски по реда на 
Закона за корпоративното подоходно облагане, 
както и от данъка по чл. 48, ал. 2. 
(3) Физическите лица, регистрирани като 
тютюнопроизводители и земеделски произво­
дители, които не са регистрирани по Закона 
за данък върху добавената стойност, могат да 
изберат доходът от стопанската им дейност 
да се облага по реда на ал. 1.
(4) Лицата по ал. 3 упражняват правото 
си на избор да се облагат по реда на ал. 1 
чрез подаване на декларация по образец до 
31 декември на предходната година.
(5) Лицата по ал. 3, избрали да се облагат 
по реда на ал. 1, прилагат този ред на облага­
не за срок не по-кратък от 5 последователни 
данъчни години.
(6) Лицата по ал. 1 и 3, които определят 
облагаемия си доход по реда на чл. 26, прилагат 
Закона за счетоводството, като в този случай 
се приравняват на едноличните търговци. 
(7) В облагаемия доход по чл. 26, ал. 1 не 
се включва финансовият резултат за доходи, 
които съгласно чл. 11 са придобити през да­
нъчни години, предхождащи данъчната година, 
от която започва облагането на доходите с 
данък по чл. 14, ал. 2, и за които приходът 
възниква и следва да се начисли в периода 
на облагане със същия данък. 
(8) В облагаемия доход по чл. 26, ал. 1 се 
включва финансовият резултат за доходи, които 
съгласно чл. 11 са придобити през периода 
на облагане с данък по чл. 14, ал. 2 и които 
не участват при формиране на счетоводния 
финансов резултат за годината на придобиване 
или за следващи години.“
§ 8. В чл. 43, ал. 8 след думите „еднолични­
те търговци“ се добавя „както и физическите 
лица в случаите по чл. 29а“. 
§ 9. В чл. 47 се правят следните изменения 
и допълнения:
1. В заглавието думите „за едноличните 
търговци“ се заличават.
2. След думите „едноличните търговци“ се 
добавя „както и физическите лица в случаите 
по чл. 29а“.
§ 10. В чл. 48 се правят следните изменения 
и допълнения:
1. В ал. 2 след думите „като едноличен 
търговец“ се добавя „както и за доходите от 
стопанска дейност по чл. 29а“.
2. Алинея 5 се изменя така:
„(5) Надвнесеният за данъчната година 
данък по чл. 14, ал. 2 може да се приспада от 
следващи авансови и годишни вноски за този 
данък, дължим от едноличния търговец или 
от физическото лице в случаите по чл. 29а. 
За неправомерно приспаднат данък се дължат 
лихви по Закона за лихвите върху данъци, 
такси и други подобни държавни вземания.“ 
§ 11. В чл. 50, ал. 7 след думите „еднолич­
ните търговци“ се добавя „както и физическите 
лица в случаите по чл. 29а“.
§ 12. В чл. 51, ал. 1 след думите „еднолич­
ните търговци“ се добавя „както и физическите 
лица в случаите по чл. 29а“.
§ 13. В чл. 64, ал. 1 след думите „данъч­
ните декларации“ се добавя „и декларацията 
по чл. 29а, ал. 4“. 
§ 14. В § 1 от допълнителните разпоредби 
се създава т. 56:
„56. „Доход от стопанска дейност на физи­
чески лица“ за целите на чл. 29а е доходът от 
дейността за производство на преработени или 
непреработени продукти от селско стопанство, 
с изключение на доходите от производство на 
декоративна растителност, на физическите 
лица, регистрирани като тютюнопроизводите­
ли и земеделски производители, които не са 
търговци по смисъла на Търговския закон.“
Преходни и заключителни разпоредби
§ 15. Доходите от дейността на физическите 
лица, регистрирани като тютюнопроизводи­
тели и земеделски производители, включи­
телно извършващите дейност като еднолични 
търговци, за производство на непреработена 
растителна и животинска продукция, с из­
ключение доходите от производство на деко­
ративна растителност, изплатени през 2010 г. 
под формата на държавни помощи, субсидии 
и друго подпомагане от Европейския фонд 
за гарантиране на земеделието, Европейския 
фонд за развитие на селските райони и дър­
жавния бюджет, не се включват в облагаемия 
доход по чл. 29 и чл. 26 и не подлежат на 
облагане с данък, когато са за 2009 г. или за 
предходни години. Тези доходи се декларират